ચૈત્રી નવરાત્રી દરમ્યાન ઠેર ઠેર શક્તિ ઉપાસના કરવામાં આવી હતી. ગ્રામીણ વિસ્તારોમાં આ મહાનવરાત્રી દરમ્યાન માતાજીના ગરબાનાં આયોજન કરવામાં આવ્યાં હતાં. મહેસાણા તાલુકાના દીતાસણ ગામમાં બ્રહ્મભટ્ટ અને ઠાકોર પરિવારો દ્વારા માતાજીના ગરબાની રમઝટ બોલી હતી. ચૈત્રી નવરાત્રી સમાપ્તિ બાદ ચૈત્રી પૂનમના મેળાની પૂર્વ તૈયારીઓ શરૂ થઈ છે. બેચરાજી ખાતે ચૈત્રી પૂનમનો મેળો તા.20 એપ્રિલથી 22 એપ્રિલ દરમ્યાન યોજાનાર છે. બુધવારથી જ બહુચરધામમાં ચૈત્રી પૂનમના મેળાનો શ્રધ્ધાપૂર્ણ માહોલનો ધમધમાટ જોવા મળશે.